nibzard/narodne-novine-full-text-markdown huggingface dataset:
### NN 109/2016 (25.11.2016.), Uredba o visini trošarine na cigarete, sitno rezani duhan i ostali duhan za pušenje

VLADA REPUBLIKE HRVATSKE

2353

Na temelju članka 75. stavaka 6. i 8. i članka 76. stavka 4. Zakona o trošarinama (»Narodne novine«, br. 22/13, 32/13, 81/13, 100/15 i 120/15), Vlada Republike Hrvatske je na sjednici održanoj 24. studenoga 2016. godine donijela

UREDBU

O VISINI TROŠARINE NA CIGARETE, SITNO REZANI DUHAN I OSTALI DUHAN ZA PUŠENJE

Članak 1.

Ovom Uredbom utvrđuje se iznos specifične trošarine i stopa proporcionalne trošarine na cigarete, minimalna trošarina na cigarete te iznos trošarine na sitno rezani duhan i ostali duhan za pušenje.

Članak 2.

Ovom se Uredbom u pravni poredak Republike Hrvatske prenosi Direktiva Vijeća 2011/64/EU od 21. lipnja 2011. o strukturi i stopama trošarine koje se primjenjuju na prerađeni duhan (kodificirani tekst) (SL L 176, 5. 7. 2011.).

Članak 3.

Trošarina na cigarete iznosi:

1. specifična trošarina 275,00 kuna za 1000 komada cigareta

2. proporcionalna trošarina 36% od maloprodajne cijene.

Članak 4.

Minimalna trošarina na cigarete iznosi 671,00 kuna za 1000 komada cigareta i plaća se ako je iznos ukupne trošarine obračunate prema članku 3. ove Uredbe niži od iznosa propisanog ovim člankom.

Članak 5.

Trošarina iznosi na:

1. sitno rezani duhan 600,00 kuna za jedan kilogram

2. ostali duhan za pušenje 600,00 kuna za jedan kilogram.

Članak 6.

Danom stupanja na snagu ove Uredbe prestaje važiti Uredba o visini trošarine na cigarete, sitno rezani duhan i ostali duhan za pušenje (»Narodne novine«, broj 43/15).

Članak 7.

Ova Uredba objavit će se u »Narodnim novinama«, a stupa na snagu 1. prosinca 2016. godine.

Klasa: 022-03/16-03/43

Urbroj: 50301-25/25-16-4

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 109/2016 (25.11.2016.), Odluka o izmjenama Odluke o uvjetima i postupku za izbor i/ili imenovanje kandidata za članove nadzornih odbora u trgovačkim društvima od strateškog i posebnog interesa za Republiku Hrvatsku

VLADA REPUBLIKE HRVATSKE

2356

Na temelju članka 1. stavka 2., članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člankom 23.a Zakona o ustrojstvu i djelokrugu ministarstava i drugih središnjih tijela državne uprave (»Narodne novine«, br. 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

ODLUKU

O IZMJENAMA ODLUKE O UVJETIMA I POSTUPKU ZA IZBOR I/ILI IMENOVANJE KANDIDATA ZA ČLANOVE NADZORNIH ODBORA U TRGOVAČKIM DRUŠTVIMA OD STRATEŠKOG I POSEBNOG INTERESA ZA REPUBLIKU HRVATSKU

I.

U Odluci o uvjetima i postupku za izbor i/ili imenovanje kandidata za članove nadzornih odbora u trgovačkim društvima od strateškog i posebnog interesa za Republiku Hrvatsku (»Narodne novine«, br. 33/16 i 43/16) u točki V. riječi: »Državnom uredu za upravljanje državnom imovinom (u daljnjem tekstu: DUUDI)« zamjenjuju se riječima: »Ministarstvu državne imovine (u daljnjem tekstu: Ministarstvo)«.

II.

U cijelom tekstu Odluke o uvjetima i postupku za izbor i/ili imenovanje kandidata za članove nadzornih odbora u trgovačkim društvima od strateškog i posebnog interesa za Republiku Hrvatsku (»Narodne novine«, br. 33/16 i 43/16) riječ: »DUUDI« u odgovarajućem padežu zamjenjuje se riječju: »Ministarstvo« u odgovarajućem padežu.

III.

Danom stupanja na snagu ove Odluke obustavljaju se postupci izbora i/ili imenovanja članova nadzornih odbora trgovačkih društava od strateškog i posebnog interesa za Republiku Hrvatsku započeti po odredbama Odluke o uvjetima i postupku za izbor i/ili imenovanje kandidata za članove nadzornih odbora u trgovačkim društvima od strateškog i posebnog interesa za Republiku Hrvatsku (»Narodne novine«, br. 33/16 i 43/16).

IV.

Vlada Republike Hrvatske će, do provedbe novih postupaka izbora i/ili imenovanja članova nadzornih odbora trgovačkih društava od strateškog i posebnog interesa za Republiku Hrvatsku, na prijedlog Ministarstva državne imovine na koji je prethodno pribavljena suglasnost ministarstva u čiju ovlast spada djelatnost trgovačkog društva, predložiti skupštini članove nadzornih odbora trgovačkih društava od strateškog i posebnog interesa za Republiku Hrvatsku, koji će se imenovati najviše na vrijeme od šest mjeseci.

Odredba stavka 1. ovoga članka primjenjuje se na sve članove nadzornih odbora trgovačkih društava od strateškog i posebnog interesa za Republiku Hrvatsku.

V.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/16-04/328
Urbroj: 50301-26/09-16-2
Zagreb, 24. studenoga 2016.

Predsjednik
mr. sc. Andrej Plenković, v. r.
### NN 109/2016 (25.11.2016.), Pravilnik o izmjenama i dopuni Pravilnika o provedbi mjere M17 »Upravljanje rizicima«, podmjere 17.1. »Osiguranje usjeva, životinja i biljaka« iz Programa ruralnog razvoja Republike Hrvatske za razdoblje 2014. – 2020.

MINISTARSTVO POLJOPRIVREDE

2360

Na temelju članka 10. stavka 9. Zakona o poljoprivredi (»Narodne novine«, br. 30/15) ministar poljoprivrede donosi

PRAVILNIK

O IZMJENAMA I DOPUNI PRAVILNIKA O PROVEDBI MJERE M17 »UPRAVLJANJE RIZICIMA«, PODMJERE 17.1. »OSIGURANJE USJEVA, ŽIVOTINJA I BILJAKA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

Članak 1.

U Pravilniku o provedbi mjere M17 »Upravljanje rizicima«, podmjere 17.1. »Osiguranje usjeva, životinja i biljaka« iz Programa ruralnog razvoja Republike Hrvatske za razdoblje 2014. – 2020. (»Narodne novine«, br. 135/15 i 78/16) u članku 11. stavak 2. mijenja se i glasi:

»(2) Zahtjev iz stavka 1. ovoga članka podnosi se putem zaštićene mrežne aplikacije – AGRONET iz članka 125. Zakona o poljoprivredi (»Narodne novine«, br. 30/15) jednom godišnje u periodu od 1. listopada tekuće godine do 31. siječnja iduće godine.«

Iza stavka 3. dodaje se novi stavak 4. koji glasi:

»(4) Pravovaljani dokaz o visini ukupno plaćene premije osiguranja iz članka 3. podstavka 2. ovoga Pravilnika korisnik mora dostaviti najkasnije u roku od 5 mjeseci od isteka roka za podnošenje zahtjeva za potporu.«

Dosadašnji stavci 4. i 5. postaju stavci 5. i 6.

Članak 2.

Članak 12. stavak 4. mijenja se i glasi:

»(4) Korisnik je dužan dostaviti traženu dokumentaciju preporučenom pošiljkom s povratnicom ili osobno u Agenciju za plaćanja u roku od deset dana od dana zaprimanja zahtjeva za dopunu, izuzev pravovaljanog dokaza o visini ukupno plaćene premije osiguranja koju korisnik mora dostaviti u roku propisanim člankom 11. stavkom 4. ovoga Pravilnika«

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/14-01/79
Urbroj: 525-08/0462-16-24
Zagreb, 22. studenoga 2016.e

Ministar poljoprivrede
Tomislav Tolušić, dipl. iur., v. r.
### NN 109/2016 (25.11.2016.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVSTVA

2361

Na temelju članka 107. stavka 4. i stavka 6. Zakona o oružju (»Narodne novine« broj 63/07., 146/08., 59/12.), ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08,137/08, 15/09, 26/09, 33/09, 43/09, 68/09, 78/09, 91/09, 116/09, 138/09, 14/10, 31/10, 44/10, 79/10, 118/10, 133/10,12/11, 36/11, 42/11, 58/11, 68/11, 76/11,112/11. 148/11, 18/12, 30/12, 55/12, 65/12, 69/12, 83/12, 106/12, 113/12, 8/13, 22/13, 35/13, 46/13, 69/13, 89/13, 122/13, 151/13, 61/14, 94/14, 130/14, 152/14, 26/15, 42/15, 53/15, 90/15, 111/15, 128/15, 15/16., 45/16, 72/16, 87/16 i 94/16))

iza rednog broja 297. dodaje se redni broj i riječi:

298.»Poliklinika Zagreb, Argentinska 2, Zagreb.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-03-1-1/4-16-126

Zagreb, 7. studenoga 2016.

Ministar
prof. dr. sc. Milan Kujundžić, dr. med., v. r.
### NN 109/2016 (25.11.2016.), Rješenje Zavoda za unapređivanje zaštite na radu, klasa: UP/I-115-01/16-01/29, urbroj: 425-02/2-16-4 od 21. studenoga 2016.

ZAVOD ZA UNAPREĐIVANJE ZAŠTITE NA RADU

2362

Na zahtjev STSI d.o.o. iz Zagreba, Lovinčićeva 4, OIB: 99172175603, a temeljem članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14. i 154/14.), Zavod za unapređivanje zaštite na radu (dalje: Zavod) donosi

RJEŠENJE

I.

STSI d.o.o. iz Zagreba, Lovinčićeva 4, OIB: 99172175603, ispunjava uvjete za obavljanje poslova zaštite na radu, te se ovlašćuje za obavljanje sljedećih poslova:

1. ispitivanja radne opreme

2. ispitivanja u radnom okolišu

a) ispitivanja fizikalnih čimbenika

b) ispitivanja kemijskih čimbenika.

O obavljenim ispitivanjima navedena pravna osoba obvezna je izdavati i čuvati isprave te voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/16-01/29

Urbroj: 425-02/2-16-4

Zagreb, 21. studenoga 2016.

Ravnatelj
Vitomir Begović, v. r.
### NN 109/2016 (25.11.2016.), Pravilnik o izmjenama i dopunama pravilnika o postupku i ovlastima u ostvarivanju prava na zdravstvenu zaštitu i prava na zdravstveno osiguranje pripadnika oružanih snaga Republike Hrvatske

MINISTARSTVO OBRANE

2358

Na temelju članka 120. stavka 3. Zakona o službi u Oružanim snagama Republike Hrvatske (»Narodne novine«, br. 73/13, 75/15 i 50/16), uz suglasnost ministra zdravstva, donosim

PRAVILNIK

O IZMJENAMA I DOPUNAMA PRAVILNIKA O POSTUPKU I OVLASTIMA U OSTVARIVANJU PRAVA NA ZDRAVSTVENU ZAŠTITU I PRAVA NA ZDRAVSTVENO OSIGURANJE PRIPADNIKA ORUŽANIH SNAGA REPUBLIKE HRVATSKE

Članak 1.

U Pravilniku o postupku i ovlastima u ostvarivanju prava na zdravstvenu zaštitu i prava na zdravstveno osiguranje pripadnika Oružanih snaga Republike Hrvatske (»Narodne novine«, br. 153/14) u članku 3. stavku 4. riječi: »te pravilnikom Ministarstva obrane kojim se uređuje sudjelovanja pripadnika Oružanih snaga u operacijama potpore miru«, brišu se.

Iza stavka 4. dodaju se novi stavci 5. i 6. koji glase:

»(5) Postupak, kriteriji i ovlasti vezano za provedbu posebne zdravstvene zaštite tijekom upućivanja, sudjelovanja i povratka pripadnika Oružanih snaga u operacije potpore miru uredit će se Programom posebne zdravstvene zaštite pripadnika Oružanih snaga koji sudjeluju u operacijama potpore miru.

(6) Program posebne zdravstvene zaštite iz stavka 5. ovoga članka donosi pomoćnik ministra obrane nadležan za ljudske resurse u roku od 30 dana od dana stupanja na snagu ovoga Pravilnika.«

U dosadašnjem stavku 5. koji postaje stavak 7. iza riječi »zdravstvenog osiguranja« dodaje se zarez i riječi: »ako drukčije nije uređeno aktom o upućivanju«.

Članak 2.

U članku 5. stavku 3. riječi: »pravilnikom kojim se uređuju obveze ustrojstvenih jedinica Ministarstva obrane i Oružanih snaga prema sudionicima operacije potpore miru« zamjenjuju se riječima: »Programom posebne zdravstvene zaštite pripadnika Oružanih snaga koji sudjeluju u operacijama potpore miru.«

Članak 3.

Odredbe Pravilnika o sudjelovanju pripadnika Oružanih snaga Republike Hrvatske i državnih službenika i namještenika Ministarstva obrane u mirovnim operacijama i drugim aktivnostima u inozemstvu (»Narodne novine«, br. 8/06 i 19/11) kojima se uređuje zdravstvena zaštita pripadnika Oružanih snaga u operacijama potpore miru te odredbe provedbenih akata iz područja zdravstvene zaštite donesenih na temelju toga Pravilnika primjenjuju se do stupanja na snagu Programa posebne zdravstvene zaštite pripadnika Oružanih snaga koji sudjeluju u operacijama potpore miru iz članka 1. ovoga Pravilnika.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/16-04/15

Urbroj: 512-01-16-8

Zagreb, 21. studenoga 2016.

Potpredsjednik
Vlade Republike Hrvatske
i ministar obrane
Damir Krstičević, v. r.
### NN 110/2016 (30.11.2016.), Odluka Hrvatske obrtničke komore broj: 2-206-5706/28-11-2016 od 10. studenoga 2016.

HRVATSKA OBRTNIČKA KOMORA

2439

Na temelju članka 32. Statuta Hrvatske obrtničke komore (»Narodne novine« br. 106/2014) Upravni odbor Hrvatske obrtničke komore, na 14. sjednici održanoj 10. studenoga 2016. donosi

ODLUKU

I.

Za predsjednika Suda časti Hrvatske obrtničke komore za mandatno razdoblje 2016. – 2020. imenuje se Damir Kontrec.

Za zamjenika predsjednika Suda časti Hrvatske obrtničke komore za mandatno razdoblje 2016. – 2020. imenuje se Mirza Šabić.

Za zamjenika predsjednika Suda časti Hrvatske obrtničke komore za mandatno razdoblje 2016. – 2020. imenuje se Davor Pleško.

Za tajnika Suda časti Hrvatske obrtničke komore za mandatno razdoblje 2016. – 2020. imenuje se Suzana Kolesar.

II.

Ova odluka stupa na snagu danom donošenja.

Broj: 2-206-5706/28-11-2016

Zagreb, 10. studenoga 2016.

Predsjednik
Hrvatske obrtničke komore
Dragutin Ranogajec, v. r.
### NN 110/2016 (30.11.2016.), Odluka Hrvatske obrtničke komore broj: 2-206-5706/30-11-2016 od 10. studenoga 2016.

HRVATSKA OBRTNIČKA KOMORA

2441

Na temelju članka 32. Statuta Hrvatske obrtničke komore (»Narodne novine« br. 106/2014) Upravni odbor Hrvatske obrtničke komore, na 14. sjednici održanoj 10. studenoga 2016. donosi

ODLUKU

I.

Na listu sudaca drugostupanjskih vijeća imenuju se:

|  |  |  |  |
| --- | --- | --- | --- |
| R. br. | Prezime i ime | Zanimanje | Prebivalište |
| 1. | Jug Jadranko | sudac, Vrhovni sud RH | Zagreb |
| 2. | Milković Darko | sudac, Vrhovni sud RH | Zagreb |
| 3. | Fuček Vladimir | sudac u mirovini, Županijski sud u Zagrebu | Zagreb |
| 4. | Jakovina Dražen | v.d. predsjednika, Županijski sud u Zagrebu | Zagreb |
| 5. | Jakovčević Ksenija | sutkinja, Županijski sud u Zagrebu | Zagreb |
| 6. | Boić Vitomir | predsjednik, Županijski sud u Velikoj Gorici | Zagreb |
| 7. | Crnokrak Jagoda | sutkinja, Visoki trgovački sud RH | Zagreb |
| 8. | Brkljačić Ante | sudac, Općinski građanski sud u Zagrebu | Zagreb |
| 9. | Opatić Nikola | sudac, Županijski sud u Velikoj Gorici | Zagreb |
| 10. | Barukčić Stipo | obrtnik, u mirovini | Požega |
| 11. | Šerić Konjikovac Ana | obrtnica, u mirovini | Gospić |
| 12. | Komerički Marija | obrtnica, vlasnica obrta za trgovinu, iznajmljivanje, pekarstvo i ugostiteljstvo »RE-NI« | Samobor |
| 13. | Vidović Vladimir | obrtnik, vlasnik obrta za proizvodnju, servis i trgovinu »Vidović« | Krapina |
| 14. | Stanković Darko | obrtnik, vlasnik klesarskog obrta »Klesarstvo Stanković« | Karlovac |
| 15. | Peko Srećko | obrtnik, vlasnik ugostiteljskog obrta »Stella« | Gradac |
| 16. | Malta Mladen | obrtnik, vlasnik trgovačkog obrta »Malta« | Zadar |
| 17. | Krbavčić Loredana | obrtnica, vlasnica obrta za cvjećarstvo, trgovinu i poljoprivredu »Loredana« | Buzet |
| 18. | Lukovnjak Boris | obrtnik, vlasnik obrta Studio kose »BORIS« | Čakovec |

Na listu sudaca drugostupanjskih vijeća iz redova predstavnika potrošača imenuju se:

|  |  |  |  |
| --- | --- | --- | --- |
| R. br. | Prezime i ime | Zanimanje | Prebivalište |
| 1. | Rkman Ilija | predsjednik i savjetnik, »Potrošač – Hrvatski savez udruga za zaštitu potrošača« | Zagreb |
| 2. | Kladar Dijana | odvjetnica i savjetnica, »Potrošač – Hrvatski savez udruga za zaštitu potrošača« | Zagreb |
| 3. | Slunjski Vladimir | savjetnik, »Savez udruga za zaštitu potrošača Hrvatske« | Varaždin Breg |
| 4. | Starčević Željko | savjetnik, »Potrošač – Hrvatski savez udruga za zaštitu potrošača« | Garešnica |
| 5. | Mak Dunja | savjetnica, »Potrošač – Hrvatski savez udruga za zaštitu potrošača« | Osijek |
| 6. | Lončar Tomislav | savjetnik, »Savez udruga za zaštitu potrošača Hrvatske« | Zagreb |
| 7. | Šoić Miran | predsjednik i savjetnik, »Savez udruga za zaštitu potrošača Hrvat­ske« | Samobor |

II.

Ova odluka stupa na snagu danom donošenja te će se objaviti u »Narodnim novinama«.

Broj: 2-206-5706/30-11-2016
Zagreb, 10. studenoga 2016.

Predsjednik
Hrvatske obrtničke komore
Dragutin Ranogajec, v. r.
### NN 110/2016 (30.11.2016.), Pravilnik o izmjenama Pravilnika o načinu naplate paušalnog iznosa boravišne pristojbe osoba koje pružaju usluge smještaja u domaćinstvu i seljačkom domaćinstvu

MINISTARSTVO TURIZMA

2425

Na temelju članka 18. stavka 6. Zakona o boravišnoj pristojbi (»Narodne novine« broj, 152/08, 59/09 – isp. i 30/14), ministar turizma donosi

PRAVILNIK

O IZMJENAMA PRAVILNIKA O NAČINU NAPLATE PAUŠALNOG IZNOSA BORAVIŠNE PRISTOJBE OSOBA KOJE PRUŽAJU USLUGE SMJEŠTAJA U DOMAĆINSTVU I SELJAČKOM DOMAĆINSTVU

Članak 1.

U Pravilniku o načinu naplate paušalnog iznosa boravišne pristojbe osoba koje pružaju usluge smještaja u domaćinstvu i seljačkom domaćinstvu (»Narodne novine«, broj 92/09), u članku 4. podstavak c) briše se.

Članak 2.

Ovaj Pravilnik stupa na snagu 1. siječnja 2017. godine i objavit će se u »Narodnim novinama«.

Klasa: 011-01/16-03/28
Urbroj: 529-05-16-01
Zagreb, 18. studenoga 2016.

Ministar
Gari Cappelli, v. r.
### NN 110/2016 (30.11.2016.), Pravilnik o izmjeni Pravilnika o sufinanciranju projekata odobrenih u okviru programa Europske unije Kreativna Europa – potprogram Kultura

MINISTARSTVO KULTURE

2423

Na temelju članka 10.a Zakona o financiranju javnih potreba u kulturi (»Narodne novine«, broj 47/90, 27/93 i 38/09) ministrica kulture donosi

PRAVILNIK

O IZMJENI PRAVILNIKA O SUFINANCIRANJU PROJEKATA ODOBRENIH U OKVIRU PROGRAMA EUROPSKE UNIJE KREATIVNA EUROPA – POTPROGRAM KULTURA

Članak 1.

U Pravilniku o sufinanciranju projekata odobrenih u okviru programa Europske unije Kreativna Europa – potprogram Kultura (»Narodne novine«, broj 146/14), u Zahtjevu za sufinanciranje projekta programa EU Kreativna Europa – potprogram Kultura, koji je sastavni dio ovog Pravilnika, riječi: »i pečat pravne osobe« zamjenjuju se riječima: »osobe koja zastupa pravnu osobu«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 910-01/16-01/0204

Urbroj: 532-06-01-01/6-16-1

Zagreb, 24. studenoga 2016.

Ministrica
dr. sc. Nina Obuljen Koržinek, v. r.
### NN 110/2016 (30.11.2016.), Pravilnik o izmjeni Pravilnika o očevidniku kazališta

MINISTARSTVO KULTURE

2422

Na temelju članka 11. stavka 2. Zakona o kazalištima (»Narodne novine«, broj 71/06, 121/13 i 26/14), ministrica kulture donosi

PRAVILNIK

O IZMJENI PRAVILNIKA O OČEVIDNIKU KAZALIŠTA

Članak 1.

U Pravilniku o očevidniku kazališta (»Narodne novine«, broj 35/07) u Obrascu prijave za upis u očevidnik kazališta, koji je sastavni dio ovog Pravilnika, riječi: »i pečat« brišu se.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-03/16-01/0208

Urbroj: 532-06-01-01/6-16-1

Zagreb, 24. studenoga 2016.

Ministrica
dr. sc. Nina Obuljen Koržinek, v. r.
### NN 110/2016 (30.11.2016.), Pravilnik o izmjenama Pravilnika o načinu vođenja i sadržaju upisnika i evidencije o prometu pokretnim kulturnim dobrima i drugim kulturnim predmetima koji imaju umjetničko, povijesno, arheološko i drugo značenje

MINISTARSTVO KULTURE

2424

Na temelju članka 101.a stavka 5. Zakona o zaštiti i očuvanju kulturnih dobara (»Narodne novine«, broj 69/99, 151/03, 157/03, 87/09, 88/10, 61/11, 25/12, 136/12, 157/13 i 152/14), ministrica kulture donosi

PRAVILNIK

O IZMJENAMA PRAVILNIKA O NAČINU VOĐENJA I SADRŽAJU UPISNIKA I EVIDENCIJE O PROMETU POKRETNIM KULTURNIM DOBRIMA I DRUGIM KULTURNIM PREDMETIMA KOJI IMAJU UMJETNIČKO, POVIJESNO, ARHEOLOŠKO I DRUGO ZNAČENJE

Članak 1.

U Pravilniku o načinu vođenja i sadržaju upisnika i evidencije o prometu pokretnim kulturnim dobrima i drugim kulturnim predmetima koji imaju umjetničko, povijesno, arheološko i drugo značenje (»Narodne novine«, broj 77/15) u članku 9. stavku 2. riječi: »pečat i« brišu se.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-08/16-01/3695

Urbroj: 532-06-01-01/6-16-1

Zagreb, 24. studenoga 2016.

Ministrica
dr. sc. Nina Obuljen Koržinek, v. r.
### NN 110/2016 (30.11.2016.), Rješenje Zavoda za unapređivanje zaštite na radu klasa: UP/I-115-01/15-01/21, urbroj: 425-02/2-15-50 od 24. studenoga 2016.

ZAVOD ZA UNAPREĐIVANJE ZAŠTITE NA RADU

2427

Na zahtjev INA d.d. iz Zagreba, Avenija V. Holjevca 10, OIB: 27759560625, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14. i 154/14.), Zavod za unapređivanje zaštite na radu donosi

RJEŠENJE

I.

INA d.d. iz Zagreba, Avenija V. Holjevca 10, OIB: 27759560625, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika.

O obavljenim poslovima navedena pravna osoba je obvezna izdavati i čuvati isprave te voditi evidenciju.

II.

Ovim rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/15-01/21, urbroj: 425-02/2-15-2 od 4. svibnja 2015. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/21
Urbroj: 425-02/2-15-50
Zagreb, 24. studenoga 2016.

Ravnatelj
Vitomir Begović, v. r.
### NN 110/2016 (30.11.2016.), Odluka o izmjeni Odluke o osnivanju Povjerenstva za procjenu i utvrđivanje prijedloga strateških projekata

VLADA REPUBLIKE HRVATSKE

2378

Na temelju članka 8. stavka 1. Zakona o strateškim investicijskim projektima Republike Hrvatske (»Narodne novine«, br. 133/13, 152/14 i 22/16), Vlada Republike Hrvatske je na sjednici održanoj 24. studenoga 2016. godine donijela

ODLUKU

O IZMJENI ODLUKE O OSNIVANJU POVJERENSTVA ZA PROCJENU I UTVRĐIVANJE PRIJEDLOGA STRATEŠKIH PROJEKATA

I.

U Odluci o osnivanju Povjerenstva za procjenu i utvrđivanje prijedloga strateških projekata (»Narodne novine«, br. 1/14 i 44/16), točka II. mijenja se i glasi:

»Stalni članovi Povjerenstva su:

– dr. sc. Martina Dalić, potpredsjednica Vlade Republike Hrvatske i ministrica gospodarstva, poduzetništva i obrta, predsjednica Povjerenstva

– Lovro Kuščević, ministar graditeljstva i prostornoga uređenja

– Ante Šprlje, ministar pravosuđa

– dr. sc. Slaven Dobrović, ministar zaštite okoliša i energetike

– dr. sc. Goran Marić, ministar državne imovine.«.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/335

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Odluka o sudjelovanju pripadnika Oružanih snaga Republike Hrvatske u misiji potpore miru »Resolute Support« u Afganistanu

HRVATSKI SABOR

2374

Na temelju članka 54. stavka 2. Zakona o obrani (»Narodne novine«, br. 73/13., 75/15. i 27/16.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 25. studenoga 2016. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MISIJI POTPORE MIRU »RESOLUTE SUPPORT« U AFGANISTANU

I.

U misiju potpore miru »RESOLUTE SUPPORT« u Afganistanu upućuje se u 2017. godini do 100 pripadnika Oružanih snaga Repub­like Hrvatske, uz mogućnost rotacije.

II.

Obvezuje se Vlada Republike Hrvatske da do 31. ožujka 2018. izvijesti Hrvatski sabor o sudjelovanju pripadnika Oružanih snaga Republike Hrvatske u misiji potpore miru iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/16-01/108

Zagreb, 25. studenoga 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 110/2016 (30.11.2016.), Odluka o sudjelovanju pripadnika Oružanih snaga Republike Hrvatske u operacijama potpore miru Ujedinjenih naroda

HRVATSKI SABOR

2375

Na temelju članka 54. stavka 2. Zakona o obrani (»Narodne novine«, br. 73/13., 75/15. i 27/16.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 25. studenoga 2016. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJAMA POTPORE MIRU UJEDINJENIH NARODA

I.

Pripadnici Oružanih snaga Republike Hrvatske u 2017. godini upućuju se, uz mogućnost rotacije, u sljedeće operacije potpore miru Ujedinjenih naroda:

– u Libanon (UNIFIL) – do pet pripadnika

– u Zapadnu Saharu (MINURSO) – do osam pripadnika

– u Indiju i Pakistan (UNMOGIP) – do deset pripadnika.

II.

Obvezuje se Vlada Republike Hrvatske da do 31. ožujka 2018. izvijesti Hrvatski sabor o sudjelovanju pripadnika Oružanih snaga Republike Hrvatske u operacijama potpore miru Ujedinjenih naroda iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/16-01/107

Zagreb, 25. studenoga 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 110/2016 (30.11.2016.), Odluka o sudjelovanju pripadnika Oružanih snaga Republike Hrvatske u operaciji potpore miru KFOR na Kosovu

HRVATSKI SABOR

2376

Na temelju članka 54. stavka 2. Zakona o obrani (»Narodne novine«, br. 73/13., 75/15. i 27/16.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 25. studenoga 2016. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI POTPORE MIRU KFOR NA KOSOVU

I.

U operaciju potpore miru KFOR na Kosovu upućuje se u 2017. godini do 40 pripadnika Oružanih snaga Republike Hrvatske s dva helikoptera Hrvatskoga ratnog zrakoplovstva i protuzračne obrane, uz mogućnost rotacije.

II.

Obvezuje se Vlada Republike Hrvatske da do 31. ožujka 2018. izvijesti Hrvatski sabor o sudjelovanju Oružanih snaga Republike Hrvatske u operaciji potpore miru iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/16-01/104
Zagreb, 25. studenoga 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 110/2016 (30.11.2016.), Odluka o sudjelovanju pripadnika Oružanih snaga Republike Hrvatske u operaciji potpore miru »EU NAVFOR Somalija – ATALANTA«

HRVATSKI SABOR

2377

Na temelju članka 54. stavka 2. Zakona o obrani (»Narodne novine«, br. 73/13., 75/15. i 27/16.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 25. studenoga 2016. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI POTPORE MIRU »EU NAVFOR SOMALIJA – ATALANTA«

I.

U operaciju potpore miru »EU NAVFOR Somalija – ATALANTA« u 2017. godini upućuje se do 25 pripadnika Oružanih snaga Republike Hrvatske, uz mogućnost rotacije.

II.

Obvezuje se Vlada Republike Hrvatske da do 31. ožujka 2018. izvijesti Hrvatski sabor o sudjelovanju pripadnika Oružanih snaga Republike Hrvatske u operaciji potpore miru iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/16-01/106
Zagreb, 25. studenoga 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 110/2016 (30.11.2016.), Rješenje o imenovanju državne tajnice u Ministarstvu poljoprivrede

VLADA REPUBLIKE HRVATSKE

2379

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU DRŽAVNE TAJNICE U MINISTARSTVU POLJOPRIVREDE

Imenuje se mr. sc. MARIJA VUČKOVIĆ državnom tajnicom u Ministarstvu poljoprivrede.

Klasa: 080-02/16-01/529

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o razrješenju zamjenice ministrice regionalnoga razvoja i fondova Europske unije

VLADA REPUBLIKE HRVATSKE

2380

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člankom 19. Zakona o izmjenama i dopunama Zakona o sustavu državne uprave (»Narodne novine«, broj 93/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O RAZRJEŠENJU ZAMJENICE MINISTRICE REGIONALNOGA RAZVOJA I FONDOVA EUROPSKE UNIJE

Razrješuje se SONJA ČIKOTIĆ dužnosti zamjenice ministrice regionalnoga razvoja i fondova Europske unije.

Klasa: 080-02/16-02/451

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o imenovanju državne tajnice u Ministarstvu regionalnoga razvoja i fondova Europske unije

VLADA REPUBLIKE HRVATSKE

2381

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU DRŽAVNE TAJNICE U MINISTARSTVU REGIONALNOGA RAZVOJA I FONDOVA EUROPSKE UNIJE

Imenuje se SPOMENKA ĐURIĆ državnom tajnicom u Ministarstvu regionalnoga razvoja i fondova Europske unije.

Klasa: 080-02/16-01/534

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o razrješenju pomoćnice ministra regionalnoga razvoja i fondova Europske unije

VLADA REPUBLIKE HRVATSKE

2382

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O RAZRJEŠENJU POMOĆNICE MINISTRA REGIONALNOGA RAZVOJA I FONDOVA EUROPSKE UNIJE

Razrješuje se mr. sc. MARIJA VUČKOVIĆ dužnosti pomoćnice ministra regionalnoga razvoja i fondova Europske unije, radi odlaska na novu dužnost.

Klasa: 080-02/16-02/460

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o razrješenju pomoćnika ministra unutarnjih poslova

VLADA REPUBLIKE HRVATSKE

2383

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O RAZRJEŠENJU POMOĆNIKA MINISTRA UNUTARNJIH POSLOVA

Razrješuje se STJEPAN LONČARICA dužnosti pomoćnika ministra unutarnjih poslova, radi odlaska na novu dužnost.

Klasa: 080-02/16-02/486

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o razrješenju pomoćnika ministra unutarnjih poslova

VLADA REPUBLIKE HRVATSKE

2384

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O RAZRJEŠENJU POMOĆNIKA MINISTRA UNUTARNJIH POSLOVA

Razrješuje se JOŠKO DORIĆ dužnosti pomoćnika ministra unutarnjih poslova.

Klasa: 080-02/16-02/477

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o razrješenju pomoćnika ministra unutarnjih poslova

VLADA REPUBLIKE HRVATSKE

2385

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O RAZRJEŠENJU POMOĆNIKA MINISTRA UNUTARNJIH POSLOVA

Razrješuje se mr. sc. MIŠO FALETAR dužnosti pomoćnika ministra unutarnjih poslova.

Klasa: 080-02/16-02/478

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o imenovanju državnog tajnika u Ministarstvu unutarnjih poslova

VLADA REPUBLIKE HRVATSKE

2386

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU UNUTARNJIH POSLOVA

Imenuje se STJEPAN LONČARICA državnim tajnikom u Ministarstvu unutarnjih poslova.

Klasa: 080-02/16-01/528

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o imenovanju pomoćnika ministra unutarnjih poslova

VLADA REPUBLIKE HRVATSKE

2387

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU POMOĆNIKA MINISTRA UNUTARNJIH POSLOVA

Imenuje se JOŠKO DORIĆ pomoćnikom ministra unutarnjih poslova.

Klasa: 080-02/16-01/524

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o imenovanju pomoćnika ministra unutarnjih poslova

VLADA REPUBLIKE HRVATSKE

2388

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU POMOĆNIKA MINISTRA UNUTARNJIH POSLOVA

Imenuje se JOSIP PARADŽIK pomoćnikom ministra unutarnjih poslova.

Klasa: 080-02/16-01/525

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o imenovanju državne tajnice u Ministarstvu pravosuđa

VLADA REPUBLIKE HRVATSKE

2389

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU DRŽAVNE TAJNICE U MINISTARSTVU PRAVOSUĐA

Imenuje se SANJA MIŠEVIĆ državnom tajnicom u Ministarstvu pravosuđa.

Klasa: 080-02/16-01/470

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o razrješenju zamjenice ministrice kulture

VLADA REPUBLIKE HRVATSKE

2390

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člankom 19. Zakona o izmjenama i dopunama Zakona o sustavu državne uprave (»Narodne novine«, broj 93/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O RAZRJEŠENJU ZAMJENICE MINISTRICE KULTURE

Razrješuje se dr. sc. ANA LEDERER dužnosti zamjenice ministrice kulture.

Klasa: 080-02/16-02/445

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o imenovanju državnog tajnika u Ministarstvu kulture

VLADA REPUBLIKE HRVATSKE

2391

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU KULTURE

Imenuje se KREŠIMIR PARTL državnim tajnikom u Ministarstvu kulture.

Klasa: 080-02/16-01/516

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o imenovanju pomoćnice ministrice kulture

VLADA REPUBLIKE HRVATSKE

2392

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU POMOĆNICE MINISTRICE KULTURE

Imenuje se MARICA MIKEC pomoćnicom ministrice kulture.

Klasa: 080-02/16-01/526

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o imenovanju državnog tajnika u Ministarstvu znanosti i obrazovanja

VLADA REPUBLIKE HRVATSKE

2399

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU ZNANOSTI I OBRAZOVANJA

Imenuje se mr. sc. HRVOJE ŠLEZAK državnim tajnikom u Ministarstvu znanosti i obrazovanja.

Klasa: 080-02/16-01/536

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o razrješenju pomoćnika ministra gospodarstva

VLADA REPUBLIKE HRVATSKE

2393

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O RAZRJEŠENJU POMOĆNIKA MINISTRA GOSPODARSTVA

Razrješuje se ZDESLAV MATIĆ dužnosti pomoćnika ministra gospodarstva.

Klasa: 080-02/16-02/482

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o razrješenju pomoćnika ministra gospodarstva

VLADA REPUBLIKE HRVATSKE

2394

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O RAZRJEŠENJU POMOĆNIKA MINISTRA GOSPODARSTVA

Razrješuje se BORIS HAJDUKOVIĆ dužnosti pomoćnika ministra gospodarstva.

Klasa: 080-02/16-02/483

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o imenovanju državnog tajnika u Ministarstvu mora, prometa i infrastrukture

VLADA REPUBLIKE HRVATSKE

2400

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU MORA, PROMETA I INFRASTRUKTURE

Imenuje se TOMISLAV MIHOTIĆ državnim tajnikom u Ministarstvu mora, prometa i infrastrukture.

Klasa: 080-02/16-01/538

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o razrješenju pomoćnika ministra obrane

VLADA REPUBLIKE HRVATSKE

2401

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O RAZRJEŠENJU POMOĆNIKA MINISTRA OBRANE

Razrješuje se mr. sc. ZDRAVKO JAKOP dužnosti pomoćnika ministra obrane, radi odlaska na novu dužnost.

Klasa: 080-02/16-02/456

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o imenovanju državnog tajnika u Ministarstvu obrane

VLADA REPUBLIKE HRVATSKE

2402

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU OBRANE

Imenuje se mr. sc. ZDRAVKO JAKOP državnim tajnikom u Ministarstvu obrane.

Klasa: 080-02/16-01/485

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o razrješenju predstojnika Središnjeg državnog ureda za obnovu i stambeno zbrinjavanje

VLADA REPUBLIKE HRVATSKE

2403

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Repub­like Hrvatske je na sjednici održanoj 24. studenoga 2016. godine donijela

RJEŠENJE

O RAZRJEŠENJU PREDSTOJNIKA SREDIŠNJEG DRŽAVNOG UREDA ZA OBNOVU I STAMBENO ZBRINJAVANJE

Razrješuje se NIKOLA MAŽAR dužnosti predstojnika Središnjeg državnog ureda za obnovu i stambeno zbrinjavanje.

Klasa: 080-02/16-02/413

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o razrješenju pomoćnika ministra gospodarstva

VLADA REPUBLIKE HRVATSKE

2395

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O RAZRJEŠENJU POMOĆNIKA MINISTRA GOSPODARSTVA

Razrješuje se mr. sc. IVAN SERTIĆ dužnosti pomoćnika ministra gospodarstva.

Klasa: 080-02/16-02/484

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o imenovanju pomoćnika ministrice gospodarstva, poduzetništva i obrta

VLADA REPUBLIKE HRVATSKE

2396

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU POMOĆNIKA MINISTRICE GOSPODARSTVA, PODUZETNIŠTVA I OBRTA

Imenuje se ZVONIMIR NOVAK pomoćnikom ministrice gospodarstva, poduzetništva i obrta.

Klasa: 080-02/16-01/527

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o razrješenju zamjenika ministra znanosti i obrazovanja

VLADA REPUBLIKE HRVATSKE

2397

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člankom 19. Zakona o izmjenama i dopunama Zakona o sustavu državne uprave (»Narodne novine«, broj 93/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O RAZRJEŠENJU ZAMJENIKA MINISTRA ZNANOSTI I OBRAZOVANJA

Razrješuje se mr. sc. HRVOJE ŠLEZAK dužnosti zamjenika ministra znanosti i obrazovanja.

Klasa: 080-02/16-02/447

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o imenovanju državnog tajnika u Ministarstvu znanosti i obrazovanja

VLADA REPUBLIKE HRVATSKE

2398

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU ZNANOSTI I OBRAZOVANJA

Imenuje se doc. dr. sc. MATKO GLUNČIĆ državnim tajnikom u Ministarstvu znanosti i obrazovanja.

Klasa: 080-02/16-01/537

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o imenovanju državnog tajnika Središnjeg državnog ureda za obnovu i stambeno zbrinjavanje

VLADA REPUBLIKE HRVATSKE

2404

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 45. stavka 2. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O IMENOVANJU DRŽAVNOG TAJNIKA SREDIŠNJEG DRŽAVNOG UREDA ZA OBNOVU I STAMBENO ZBRINJAVANJE

Imenuje se NIKOLA MAŽAR državnim tajnikom Središnjeg državnog ureda za obnovu i stambeno zbrinjavanje.

Klasa: 080-02/16-01/539

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.
### NN 110/2016 (30.11.2016.), Rješenje o razrješenju predsjednika i dijela članova Upravnog vijeća Centra za restrukturiranje i prodaju

VLADA REPUBLIKE HRVATSKE

2405

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 30. stavka 1. Zakona o upravljanju i raspolaganju imovinom u vlasništvu Republike Hrvatske (»Narodne novine«, br. 94/13 i 18/16), Vlada Republike Hrvatske je na sjednici održanoj 24. studenoga 2016. godine donijela

RJEŠENJE

O RAZRJEŠENJU PREDSJEDNIKA I DIJELA ČLANOVA UPRAVNOG VIJEĆA CENTRA ZA RESTRUKTURIRANJE I PRODAJU

1. Razrješuje se TOMISLAV BOBAN dužnosti predsjednika Upravnog vijeća Centra za restrukturiranje i prodaju.

2. Razrješuju se dužnosti članovi Upravnog vijeća Centra za restrukturiranje i prodaju:

– LEO PRELEC

– prof. dr. sc. SAŠA DREZGIĆ

– ROBERT PAULETIĆ

– MIRO ŠKRGATIĆ

– TUGOMIR MAJDAK

– IVAN VUKIĆ.

Klasa: 080-02/16-02/471

Urbroj: 5030115/1-16-02

Zagreb, 24. studenoga 2016.

Predsjednik
mr. sc. Andrej Plenković, v. r.